“Koroonapandeemia on kogu maailmas selgelt näidanud vajadust püsivate meetmete järele, mis aitaksid ära hoida mitte ainult inimeste vaesumise, vaid ka taoliste ootamatute kriiside halvimad majanduslikud tagajärjed, mis võivad olla piisavalt tõsised, et kujuneda ülemaailmseks julgeolekuprobleemiks. Üheks ennetavaks meetmeks on tingimusteta põhisissetulek, mida Eestis rahvapäraselt kodanikupalgaks kutsutakse,” seisab Kodanikupalga Teatajas.
#000001
Ühtaegu kutsume nii presidenti, riigikogulasi kui ka valitsust, samuti Eesti saadikuid Euroopa Parlamendis väljendama avalikult toetust üleskutsetele kehtestada (hädaolukorra) põhisissetulek üle kogu Euroopa Liidu ja/või luua seda toetav EL finantsinstrument. Euroopa põhisissetulekuliikumiste võrgustiku UBIE petitsioon keskkonnas wemove.eu on veidi enam kui nädalaga kogunud üle 130 tuhande toetusavalduse üle Euroopa Liidu.
#000003
Mõistagi täname aktiivseid kaaskodanikke, kes Clara Pope-Sutherlandi eestvedamisel oma 30. märtsi avalikus kirjas presidendi, valitsuse ja Terviseameti poole rõhutasid muu hulgas vajadust kodanikupalga kehtestamiseks. Samas oleme väga pettunud, et seda pidas kajastamisväärseks vaid Kanal2/Postimees TV “Reporter” ja kirja sisuga pole võimalik tutvuda ühegi asjakohase ametiasutuse dokumendiregistris. Me ei tea, kas kodanikupalga suurust ka pöördumises välja pakuti, kuid videolõigus mainitud tuhat eurot kuus on vaieldav nagu iga teinegi. Seetõttu ei pakuta konkreetseid numbreid ka üheski petitsioonis. Põhisissetuleku eestkõnelejate üldine seisukoht on, et see peaks katma vähemalt hädavajalikud elamiskulud, võimaldama elada tagasihoidlikult, ent väärikalt ja olla aktiivne ühiskonnaliige.
#000005
Kui tagada inimestele niisugune igakuine püsiv, muudest tuludest sõltumatu sissetulek, siis aitab see ka paljudel, eeskätt elutähtsaid tooteid ja teenuseid pakkuvatel ettevõtetel taolised kriisid üle elada ilma riigi otsese toeta. Üksikisikule makstav raha suundub tarbimise teel niikuinii ettevõtlusse, palgata sundpuhkuse korral kaob üksnes töötasu, mitte aga kogu sissetulek, kuna põhivajadusi kattev riiklik elatis jääb alles. Seega tundub väga vähetõenäoline, et kodanikupalga kehtides vajaksid riigi tuge ka need äriühingud ja muud organisatsioonid, kes on kriisi tõttu sunnitud oma tegevuse ajutiselt peatama, sealhulgas igasuguse palgamaksmise lõpetama. Pole vist tarvis mainidagi, kui tähtis on see üksikisikutele “niisama jagatud” raha väikeettevõtjate, FIEde ja vabakutseliste jaoks.
#000006
Kriisi iseloomu arvestades tundub isegi kohatu küsida, kas maksta põhisissetulekut ainult kodanikele või kõigile seaduslikele elanikele. Vaieldamatult peab (pikas perspektiivis) vältima selle idee rakendamist viisil, mis muudaks Eesti (ja kogu Euroopa Liidu) heaoluturismi magnetiks ning seeläbi lisaks kõigele muule moonutaks ka demograafilist pilti põliselanike kahjuks. Kuid on ilmselge, et praeguses olukorras ei saa riik kedagi oma asukatest jätta saatuse hooleks. Ja piirid on kinni.
#000007
Baassissetulek – võimalus inimväärseks eluksŠveitsis läheb 2025 euro suurune kodanikupalk rahvahääletuselePõhisissetulek igale inimesele: Hollandi linn Utrecht katsetab kodanikupalkaKodanikupalga uurimise ja katsetamise algatus – pragmatism pimeda usu asemelRiigikogu võttis menetlusse kollektiivse pöördumise kodanikupalga kohtaZüleyxa Izmailova: Mis juhtuks, kui riik maksaks meile 400 eurot kuus lihtsalt kodanik olemise eest?Lugejakiri: Tööturu tegelikkus ja idee muutusteksKanada kodanikupalga pilootprojektis osalejad: vähem stressi, parem tervis!Soomes lõppes kodanikupalga eksperiment – saajad olid rahul
#000010